L 143/2 Den Europæiske Unions Tidende 2.6.2012 FORORDNINGER KOMMISSIONENS GENNEMFØRELSESFORORDNING (EU) Nr. 466/2012 af 1. juni 2012 om ændring af bilaget til forordning (EU) nr. 37/2010 om farmakologisk virksomme stoffer og disses klassifikation med hensyn til maksimalgrænseværdier for restkoncentrationer i animalske fødevarer for så vidt angår stoffet clorsulon (EØS-relevant tekst) EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Europa-Parlamentets og Rådets forordning (EF) nr. 470/2009 af 6. maj 2009 om fællesskabsprocedurer for fastsættelse af grænseværdier for restkoncentrationer af farma- kologisk virksomme stoffer i animalske fødevarer, om ophæ- velse af Rådets forordning (EØF) nr. 2377/90 og om ændring af Europa-Parlamentets og Rådets direktiv 2001/82/EF og Europa-Parlamentets og Rådets forordning (EF) nr. 726/2004 ()), særlig artikel 14 sammenholdt med artikel 17, under henvisning til udtalelse fra Det Europæiske Lægemiddel- agentur, udarbejdet af Udvalget for Veterinærlægemidler, og ud fra følgende betragtninger: (1) — Der bør i overensstemmelse med forordning (EF) nr. 470/2009 fastsættes en maksimalgrænseværdi for rest- koncentrationer af farmakologisk virksomme stoffer, som i Unionen er bestemt til anvendelse i veterinærlæge- midler til dyr bestemt til fødevareproduktion eller i biocidholdige produkter, der anvendes i husdyrbrug. (2) — Bilaget til Kommissionens forordning (EU) nr. 37/2010 af 22. december 2009 om farmakologisk virksomme stoffer og disses klassifikation med hensyn til maksimal- grænseværdier for restkoncentrationer i animalske føde- varer (?) indeholder en liste over farmakologisk virk- somme stoffer og disses klassifikation med hensyn til maksimalgrænseværdier  for — restkoncentrationer i animalske fødevarer. (3) — Clorsulon er for øjeblikket medtaget i tabel 1 i bilaget til forordning (EU) nr. 37/2010 som et stof, der for kvæg tillades anvendt til muskel, lever og nyre, med undtagelse af dyr, hvis mælk anvendes til konsum. ()) EUT L 152 af 16.6.2009, s. 11. (?) EUT L 15 af 20.1.2010, s. 1. (4) — Irland har indgivet en anmodning til Det Europæiske Lægemiddelagentur om en udtalelse med henblik på udvidelse af de eksisterende bestemmelser om clorsulon til også at omfatte komælk. (5) — Udvalget for Veterinærlægemidler har anbefalet, at der fastsættes en midlertidig maksimalgrænseværdi for rest- koncentrationer af clorsulon, der skal gælde for komælk, og at bestemmelsen om forbud mod anvendelse af dette stof til dyr, hvis mælk anvendes til konsum, slettes. (6) — Bestemmelserne om clorsulon i tabel 1 i bilaget til forordning (EU) nr. 37/2010 bør derfor ændres, således at den anbefalede midlertidige maksimalgrænseværdi for restkoncentrationer i komælk tilføjes, og det nuværende forbud ophæves. (7) — Den midlertidige maksimalgrænseværdi for restkoncen- trationer af clorsulon, der anføres i tabellen, bør være gældende indtil den 1. januar 2014. Udvalget for Veteri- nærlægemidler anbefalede, at der skulle afsættes to år til gennemførelse af de videnskabelige undersøgelser, der er nødvendige for at besvare de spørgsmål, udvalget har stillet Irland. (8) — Der bør indrømmes de berørte parter en rimelig frist til at træffe de nødvendige foranstaltninger for at overholde den nye maksimalgrænseværdi for restkoncentrationer. (9) — Foranstaltningerne i denne forordning er i overensstem- melse med udtalelse fra Det Stående Udvalg for Veteri- nærlægemidler — VEDTAGET DENNE FORORDNING: Artikel 1 Bilaget til forordning (EU) nr. 37/2010 ændres som angivet i bilaget til nærværende forordning. Artikel 2 Denne forordning træder i kraft på tredjedagen efter offentlig- gørelsen i Den Europæiske Unions Tidende. Den anvendes fra den 1. august 2012.